Հանդիսութեան վերջին խօսքը առաւ Հայակազեան համալսարանի նախագահ դոկտ. Փոլ Հայտոսթեան, որ այս ծրագրին նկատեց կարեւոր ներդրում՝ վերջերս փոթորկուած լիբանանահայ կրթական կեանքի վերակարգաւորման եւ անոր ապագայ քայլերու կազմակերպութեան մէջ: Ան շնորհակալութեան առաջին խօսքը ուղղեց Գալուստ Կիւլպէնկեան հիմնարկութեան Հայկական համայնքներու բաժանմունքի տնօրէն Տքթ. Ռազմիկ Փանոսեանին՝ գնահատելով հիմնարկութեան նիւթական եւ բովանդակալից ներդրումը աշխարհի հայկական համայնքներու, մասնաւորապէս Միջին Արեւելքի հայկական կրթական կառոյցներու գործունէութեան սատարման մէջ: